**(ร่าง)**

**สัญญาซื้อขาย**

ที่ นตก.(ส)............/25..... (อ้างอิงตามปีการศึกษา) วันที่ ระบุวันที่คู่สัญญาลงนาม

สัญญาฉบับนี้ทำขึ้น ณ ผ้ซื้อหอการค้าไทย ระหว่าง มหาวิทยาลัยหอการค้าไทย โดย........................ (ระบุรายละเอียดผู้มีอำนาจสัญญา อาทิเช่น อธิการบดี (ในกรณีที่วงเงินจัดซื้อจัดจ้างเกิน 5,000,000 บาท) หรือรองอธิการบดีอาวุโสสายงานบริหารและการเงิน หรือรองอธิการบดีอาวุโสสายงานวิชาการและงานวิจัย (ในกรณีที่วงเงินจัดซื้อจัดจ้างไม่เกิน 5,000,000 บาท) มหาวิทยาลัยตั้งอยู่เลขที่ ๑๒๖/๑ ซอยวิภาวดีรังสิต ๒ แขวงรัชดาภิเษก เขตดินแดง กรุงเทพมหานคร ซึ่งต่อไปในสัญญานี้จะเรียกว่า “ผู้ซื้อ” คู่สัญญาฝ่ายหนึ่ง

กับ....................................................................(รายละเอียดของคู่สัญญา/ผู้อำนาจลงนาม/กระทำการ อ้างอิงตามหนังสือรับรองการจดทะเบียน/หนังสือมอบอำนาจ) อาทิเช่น บริษัทจำกัด /ห้างหุ้นส่วนจำกัด /อื่น ๆ โดย.................................................. สำนักงานแห่งใหญ่ตั้งอยู่เลขที่.....................................ถนน.................. แขวง.....................เขต...................จังหวัด.............................. ซึ่งต่อไปในสัญญานี้จะเรียกว่า “ผู้ขาย” คู่สัญญาอีกฝ่ายหนึ่ง

คู่สัญญาทั้งสองฝ่ายตกลงทำสัญญากันมีข้อความดังต่อไปนี้

ข้อ ๑. ผู้ซื้อตกลงซื้อและผู้ขายตกลงขาย.............................................................................(โปรดระบุรายละเอียดทรัพยสิน/รายการที่ซื้อขายตามสัญญา) ราคาที่ซื้อขาย..........................................................บาท ซึ่งเป็นราคาที่รวมภาษีมูลค่าเพิ่มแล้ว ซึ่งต่อไปนี้ในสัญญาจะเรียกว่า “สินค้า” รายละเอียดปรากฏตามเอกสารแนบท้ายสัญญา

 สำหรับสินค้าที่ซื้อขายดังกล่าว ผู้ขายขอรับรองว่าเป็นสินค้าใหม่ไม่ผ่านการใช้งานมาก่อนและไม่เป็นของเก่าเก็บและกรณีที่ผู้ขายมีความจำเป็นด้วยประการหนึ่งประการใดก็ตามที่จะนำสินค้ารายการใดต่างไปจากรายละเอียดที่กำหนดไว้มาให้แก่ผ้ซื้อ ผู้ขายจะต้องได้รับความเห็นชอบเป็นหนังสือจากผ้ซื้อก่อน และสินค้าที่จะนำมาติดตั้งดังกล่าวนั้นจะต้องมีคุณสมบัติไม่ต่ำกว่าและจะต้องเป็นรุ่นที่ใหม่กว่ารุ่นที่กำหนดไว้

ข้อ ๒. ผู้ขายรับรองว่าสินค้าที่ขายให้ตามสัญญานี้ มีคุณสมบัติไม่ต่ำกว่าที่กำหนดไว้ตามรายละเอียดและคุณลักษณะเฉพาะของสินค้าที่กำหนดไว้ในเอกสารแนบท้ายสัญญา และขอรับรองว่าผู้ขายเป็นผู้มีสิทธิ ในการขายสินค้าโดยชอบด้วยกฎหมาย และสินค้าทั้งหมดที่ขายให้แก่ผ้ซื้อปราศจากการละเมิด หรือข้อพิพาทใด ๆ ไม่ว่ากับผู้ผลิต ผู้จำหน่าย ตัวแทนจำหน่ายสินค้าดังกล่าว หรือบุคคลอื่นใด

ข้อ 3. ผู้ขายตกลงส่งมอบสินค้าตามข้อ 1. ให้ผู้ซื้อภายใน.....................วัน หลังจากลงนามในสัญญาเรียบร้อยแล้ว (อ้างอิงตามเอกสารใบสั่งซื้อ/สั่งจ้าง , ใบเสนอราคา , เอกสารบันทึกอนุมัติสั่งซื้อสั่งจ้าง)

ข้อ 4. ผู้ซื้อตกลงชำระราคาสินค้าให้กับผู้ขาย ดังนี้

4.1 ในคราวเดียวภายใน......................วันทำการ หลังจากที่ผู้ขายส่งมอบสินค้าให้แก่ผู้ซื้อครบถ้วน และผ่านการตรวจรับจากผู้ซื้อเรียบร้อยแล้ว (อ้างอิงตามเอกสารใบสั่งซื้อ/สั่งจ้าง , ใบเสนอราคา , เอกสารบันทึกอนุมัติสั่งซื้อสั่งจ้าง)

4.2 โดยแบ่งการชำระเป็นรายงวด จำนวน...............งวด ตามหลักเกณฑ์ และเงื่อนไข ดังนี้

งวดที่..........ชำระเป็นเงินจำนวน................บาท หรือชำระเป็นจำนวนร้อยละ (...................) โดยคิดเป็นเงินจำนวน..........................บาท ซึ่งเป็นราคาที่รวมภาษีมูลค่าเพิ่มแล้ว โดยชำระภายใน..............วัน หลังจากผู้ขายส่งมอบสินค้าให้แก่ผู้ซื้อครบถ้วน และผ่านการตรวจรับจากผ้ซื้อเรียบร้อยแล้ว (อ้างอิงตามเอกสารใบสั่งซื้อ/สั่งจ้าง , ใบเสนอราคา , เอกสารบันทึกอนุมัติสั่งซื้อสั่งจ้าง)

ข้อ 5. เพื่อเป็นหลักประกันการปฏิบัติตามสัญญา ผู้ขายได้นำหลักประกัน......................................... (หนังสือค้ำประกันธนาคาร หรือแคชเชียร์เช็ค หรือเงินสด) เลขที่.........................................................................ของ......................................................สาขา........................................................ลงวันที่.....................................

เป็นจำนวนเงิน..........................บาท (คิดคำนวณร้อยละ 5 จากวงเงินจัดซื้อจัดจ้าง) มามอบให้ผู้ซื้อยึดถือไว้ในวันทำสัญญา

ผู้ซื้อจะคืนให้ผู้ขายเมื่อครบกำหนด 1 ปี นับจากวันที่ผู้ขายได้ส่งมอบสินค้าครบถ้วนและผ่านการตรวจรับสินค้าเรียบร้อยแล้ว และผู้ขายไม่มีหนี้ใด ๆ ค้างชำระต่อผู้ซื้อ โดยผู้ขายต้องแจ้งการขอคืนหลักประกันเป็นลายลักษณ์อักษรแก่ผู้ซื้อ และผู้ซื้อจะพิจารณาคืนหลักประกันที่ผู้ขายนำมามอบให้แก่ผู้ซื้อโดยเร็ว

ในกรณีที่ผู้ขายนำหนังสือค้ำประกันมามอบให้แก่ผู้ซื้อเพื่อเป็นการประกันการปฏิบัติตามสัญญาหนังสือค้ำประกันนั้นจะต้องค้ำประกันตลอดไปจนกว่าผู้ขายจะพ้นข้อผูกพันตามสัญญา ในกรณีที่ผู้ซื้อเห็นว่าระยะเวลาแห่งความรับผิดตามสัญญาเกินกว่าระยะเวลาแห่งอายุหนังสือค้ำประกัน ผู้ขายจะต้องจัดหาหนังสือค้ำประกันหรือหลักประกันอื่นมาใหม่หรือให้ธนาคารผู้ค้ำประกันยืดเวลาแห่งหนังสือค้ำประกันเดิมออกไปอีกไม่น้อยกว่าระยะเวลาแห่งความรับผิดของผู้ขายตามสัญญา

ข้อ 6. ผู้ขายตกลงรับประกันความชำรุดบกพร่องหรือข้อขัดข้องของสินค้าตามสัญญานี้ อันเนื่องมาจากวัสดุที่ใช้ หรือฝีมือในการผลิต หรือการใช้งานตามปกติเป็นระยะเวลา.............ปี (อ้างอิงตามเอกสารใบสั่งซื้อ/สั่งจ้าง , ใบเสนอราคา , เอกสารบันทึกอนุมัติสั่งซื้อสั่งจ้าง) นับจากวันที่คณะกรรมการตรวจรับออกหนังสือ การรับมอบสินค้าให้แก่ผู้ขายเป็นต้นไป

ข้อ 7. กรณีที่บุคคลภายนอกกล่าวอ้างหรือใช้สิทธิเรียกร้องใด ๆ ว่ามีการละเมิดสิทธิในทรัพย์สินทางปัญญาเกี่ยวกับสินค้าที่ซื้อขายตามสัญญานี้ โดยผ้ซื้อมิได้แก้ไขดัดแปลงไปจากเดิม ผู้ขายจะต้องดำเนินการทั้งปวงเพื่อให้การกล่าวอ้างหรือการเรียกร้องดังกล่าวระงับสิ้นไปโดยเร็ว หากผู้ขายมิอาจกระทำได้และผู้ซื้อต้องรับผิดชดใช้ค่าเสียหายต่อบุคคลภายนอก เนื่องจากผลแห่งการละเมิดสิทธิในทรัพย์สินทางปัญญาดังกล่าว ผู้ขายต้องเป็นผู้ชำระค่าเสียหายและค่าใช้จ่ายรวมทั้งค่าฤชาธรรมเนียม ค่าทนายความและค่าใช้จ่ายอื่น ๆ ที่เกิดขึ้นแทนผู้ซื้อ และหากมีสินค้ารายการใดที่ซื้อมาตามสัญญานี้เกิดต้องถูกริบหรือยกเลิก ผู้ขายจะต้องจัดหาสินค้าดังกล่าวที่มีคุณสมบัติเทียบเท่าหรือดีกว่ามาทดแทนให้เรียบร้อยภายใน 30 วัน เพื่อให้สินค้าที่ตกลงซื้อขายตามสัญญานี้ใช้งานได้ดีและครบถ้วน โดยไม่คิดค่าใช้จ่ายใด ๆ จากผู้ซื้อ ทั้งนี้ ผู้ซื้อจะแจ้งให้ผู้ขายทราบเป็นลายลักษณ์อักษร เมื่อได้มีการกล่าวอ้างหรือใช้สิทธิเรียกร้องดังกล่าวโดยไม่ชักช้า หากผู้ซื้อได้ชำระเงินใด ๆ เพื่อจัดหาสินค้ามาทดแทน หรือเพื่อชดใช้ค่าเสียหายแก่บุคคลภายนอก ผู้ขายตกลงชำระคืนเงินในส่วนที่ผู้ซื้อได้จ่ายไปทั้งสิ้นภายใน 30 วัน นับแต่วันที่ผู้ขายได้รับทราบถึงจำนวนเงินที่ผู้ซื้อชำระไป

ข้อ 8. เมื่อครบกำหนดจัดส่งสินค้าตามสัญญาข้อ 3. แล้ว ถ้าผู้ขายไม่สามารถจัดส่งสินค้าบางรายการหรือทั้งหมดให้แก่ผู้ซื้อภายในกำหนดวันเวลาดังกล่าวหรือภายหลังการตรวจรับมอบสินค้า โดยปรากฏว่าผู้ขายจัดส่งสินค้าไม่ตรงตามสัญญาข้อ ๑. หรือคุณสมบัติของสินค้าไม่ถูกต้องตามสัญญาข้อ ๒. ผู้ซื้อมีสิทธิบอกเลิกสัญญาทั้งหมดหรือบางส่วนได้

กรณีที่ผู้ซื้อใช้สิทธิบอกเลิกสัญญาทั้งหมดหรือบางส่วน ผู้ซื้อมีสิทธิริบหลักประกันหรือเรียกร้องจากธนาคารผู้ออกหนังสือค้ำประกันตามสัญญาเป็นจำนวนเงินทั้งหมดหรือแต่บางส่วนก็ได้แล้วแต่ผู้ซื้อจะเห็นสมควร หากผู้ซื้อจัดซื้อสินค้าจากบุคคลอื่นเต็มจำนวนหรือเฉพาะจำนวนที่ขาดส่งหรือใช้งานไม่ได้แล้วแต่กรณีภายในกำหนด ๓๐ วัน นับแต่วันบอกเลิกสัญญา ผู้ขายตกลงจะชดใช้ราคาที่เพิ่มขึ้นจากราคาที่กำหนดไว้ในสัญญานี้ในการซื้อสินค้าทดแทนดังกล่าว ผู้ซื้อสัญญาว่าจะซื้อสินค้าประเภทหรือชนิดที่ไม่แตกต่างหรือเทียบเท่าได้กับสินค้าที่ซื้อขายตามสัญญานี้ ผู้ขายตกลงชำระเงินในส่วนที่เพิ่มขึ้นให้ผู้ซื้อภายใน ๑๕ วัน นับจากวันที่แจ้งจำนวนเงินส่วนที่เพิ่มขึ้นให้ผู้ขายทราบ

กรณีที่ผู้ซื้อปฏิเสธรับมอบสินค้าใดจากผู้ขาย และผู้ซื้อใช้สิทธิบอกเลิกสัญญาไม่ว่าทั้งหมดหรือบางส่วน ผู้ขายจะต้องนำสินค้าที่ถูกปฏิเสธกลับคืนไปภายใน ๑๐ วัน นับแต่วันที่ผู้ซื้อบอกเลิกสัญญาโดยผู้ขาย เป็นผู้เสียค่าใช้จ่ายเองทั้งสิ้น หากผู้ขายไม่นำสินค้ากลับคืนไปภายในกำหนดเวลาดังกล่าว ผู้ซื้อจะกำหนดเวลาให้ผู้ขายนำสินค้ากลับคืนไปอีกครั้งหนึ่งหากพ้นกำหนดเวลาดังกล่าวแล้ว ผู้ขายยังไม่นำสินค้ากลับคืนไปอีกผู้ซื้อมีสิทธินำสินค้าออกขายทอดตลาด และผู้ขายยินยอมให้ผู้ซื้อนำเงินที่ได้จากการออกขายทอดตลาดมาหักเพื่อชำระค่าปรับของการทำผิดสัญญาหรือนำไปชำระในส่วนเงินเพิ่มจากการซื้อสินค้าทดแทน ค่าใช้จ่ายและค่าเสียหายใด ๆ ที่เกิดแก่ผู้ซื้อซึ่งรวมค่าใช้จ่ายต่าง ๆ ที่ผู้ซื้อได้เสียไปในการดำเนินการขายทอดตลาดสินค้าดังกล่าวและเงินในส่วนที่เหลือผู้ซื้อจะคืนให้แก่ผู้ขายภายใน ๓๐ วัน ในระหว่างสินค้าอยู่ในความครอบครองของผู้ซื้อนับแต่วันที่ผู้ซื้อบอกเลิกสัญญา ผู้ซื้อไม่ต้องรับผิดชอบในความเสียหายใด ๆ ทั้งสิ้นอันเกิดแก่สินค้าอันมิใช่ความผิดของผู้ซื้อ

ข้อ 9. ในกรณีที่ผู้ซื้อยังไม่ได้ใช้สิทธิบอกเลิกสัญญาตามข้อ 8. ผู้ขายตกลงและยอมรับที่จะปฏิบัติตามข้อตกลงดังต่อไปนี้

9.๑ กรณีจัดส่งสินค้าใดไม่ถูกต้องครบถ้วนตามข้อ ๑. หรือคุณสมบัติของสินค้าไม่ถูกต้องตามสัญญาข้อ ๒. ผู้ขายตกลงชำระค่าปรับให้ผู้ซื้อเป็นรายวันในอัตราร้อยละ ๐.๕ ของราคาสินค้าที่ยังไม่ได้รับมอบนับแต่วันถัดจากวันครบกำหนดส่งมอบสินค้าจนถึงวันที่ผู้ขายได้นำสินค้ามาส่งมอบให้กับผู้ซื้อให้ครบถ้วน สมบูรณ์ตามสัญญา

9.๒ กรณีผู้ซื้อเห็นว่าผู้ขายไม่อาจปฏิบัติตามสัญญาต่อไปได้ ผู้ซื้อจะใช้สิทธิบอกเลิกสัญญา และริบหลักประกันหรือเรียกร้องจากธนาคารผู้ออกหนังสือค้ำประกันตามสัญญา และเรียกร้องให้ชดใช้ราคาที่เพิ่มขึ้นตามที่กำหนดไว้ในสัญญาก็ได้

ข้อ 10. ผู้ซื้ออาจงดหรือลดค่าปรับ หรือการขยายเวลาทำการตามสัญญาให้แก่ผู้ขายได้ในกรณีต่อไปนี้

๑0.๑ เหตุเกิดจากความผิดหรือความบกพร่องของผู้ซื้อ

๑0.๒ เหตุสุดวิสัย

๑0.๓ เหตุเกิดจากพฤติการณ์อันหนึ่งอันใดที่ผู้ขายไม่ต้องรับผิดตามกฎหมาย

โดยผู้ขายจะต้องแจ้งเหตุดังกล่าวให้ผู้ซื้อทราบภายใน ๑๕ วันทำการ นับแต่เหตุนั้นสิ้นสุดลงหากผู้ขายมิได้แจ้งภายในเวลาที่กำหนด ผู้ขายจะกล่าวอ้างเพื่อขอลดหรืองดค่าปรับหรือขอขยายเวลาในภายหลังมิได้ เว้นแต่ในกรณีข้อ ๑0.๑ ซึ่งมีหลักฐานชัดแจ้ง หรือผู้ซื้อทราบดีอยู่แล้วตั้งแต่ต้น

ข้อ 11. ผู้ขายตกลงว่าจะไม่โอนสิทธิและหน้าที่ความรับผิดชอบตามสัญญานี้ไปให้บุคคลภายนอกไม่ว่าทั้งหมดหรือบางส่วน โดยไม่ได้รับความยินยอมเป็นลายลักษณ์อักษรจากผู้ซื้อ หากผู้ขายฝ่าฝืนผู้ขายยินยอมให้ผู้ซื้อริบหลักประกันได้ทั้งหมด และผู้ขายยินยอมให้ผู้ซื้อฟ้องเรียกค่าเสียหายที่อาจมีเพิ่มขึ้นในภายหลัง

กรณีที่ผู้ซื้อให้ความยินยอมเป็นลายลักษณ์อักษรแก่ผู้ขายในการที่ผู้ขายโอนสิทธิและหน้าที่ตามสัญญานี้ให้แก่บุคคลภายนอก ผู้ขายตกลงว่าผู้ขายยังคงมีความรับผิดร่วมกับบุคคลภายนอกในความเสียหายที่เกิดขึ้นด้วย

ข้อ 12. การแก้ไข เพิ่มเติม หรือเปลี่ยนแปลงใด ๆ ซึ่งข้อความในสัญญาและ/หรือเอกสารแนบท้ายสัญญาไม่ว่าทั้งหมดหรือบางส่วน คู่สัญญาทั้งสองฝ่ายตกลงจะทำความตกลงร่วมกันเป็นลายลักษณ์อักษร และคู่สัญญาทั้งสองฝ่ายตกลงให้ถือเอกสารที่ทำขึ้นดังกล่าวเป็นส่วนหนึ่งของสัญญานี้

ข้อ 13. เอกสารแนบท้ายสัญญาดังต่อไปนี้ ให้ถือเป็นส่วนหนึ่งของสัญญานี้

|  |  |  |
| --- | --- | --- |
| ๑. | ใบสั่งซื้อ/สั่งจ้าง เลขที่....................ลงวันที่........................................... | จำนวน...........หน้า |
| ๒. | ใบเสนอราคาของผู้ขาย..................... ลงวันที่................................................... | จำนวน...........หน้า |
| ๓. | รายละเอียดคุณลักษณะเฉพาะ | จำนวน...........หน้า |
| ๔. | เอกสารสำคัญของผู้ขาย | จำนวน...........หน้า |
| ๕. | เอกสารสำคัญของผู้ซื้อ | จำนวน ๑4 หน้า |

ความใดในเอกสารแนบท้ายสัญญาที่ขัดแย้งกับข้อความในสัญญานี้ ให้ใช้ข้อความในสัญญานี้บังคับและหากจะต้องตีความในสัญญาหรือเอกสารแนบท้ายสัญญาก็ตาม ผู้ขายตกลงยอมรับคำตีความของผ้ซื้อฝ่ายเดียวโดยไม่มีข้อโต้แย้ง

สัญญาฉบับนี้ทำขึ้นเป็นสองฉบับมีข้อความตรงกันทุกประการ คู่สัญญาได้อ่านข้อความและเข้าใจโดยตลอดดีแล้ว จึงได้ลงลายมือชื่อและประทับตราสำคัญ (ถ้ามี) ไว้เป็นสำคัญต่อหน้าพยานและเก็บรักษาไว้ฝ่ายละหนึ่งฉบับ

|  |  |
| --- | --- |
| (ลงชื่อ)..................................................ผู้ซื้อมหาวิทยาหอการค้าไทยโดย............................................................(อธิการบดี /รองอธิการบดีอาวุโสสายงานบริหารและการเงิน/รองอธิการบดีอาวุโสสายงานวิชาการและงานวิจัย) | (ลงชื่อ)............................................................ผู้ขายชื่อคู่สัญญา....................................โดย...........................................ตำแหน่ง/สถานะ |
| (ลงชื่อ)..........................................................พยาน(ชื่อ-นามกสุล ประธานคณะกรรมการจัดซื้อจัดจ้าง) | (ลงชื่อ).............................................................พยาน(นายสุรเดช แสงเพ็ชร) |
|  |  |

ชื่อ-นามกสุล (นิติกร)

นิติกร/ผู้จัดทำ

โทร. ๐๒-๖๙๗-๖๐๘๒